ธอส. ประกาศตรึงดอกเบี้ยเงินกู้ถึงสิ้นปี
ธอส. ประกาศตรึงดอกเบี้ยเงินกู้ถึงสิ้นปีนี้ แม้ กนง. จะขยับดอกเบี้ยขึ้นอีก 0.25 %&nbsp;วันนี้ก็ตาม
25 ส.ค. 2553

ธอส. ประกาศตรึงดอกเบี้ยเงินกู้ถึงสิ้นปีนี้ แม้ กนง. จะขยับดอกเบี้ยขึ้นอีก 0.25 % วันนี้ก็ตาม 
นายขรรค์ ประจวบเหมาะ กรรมการผู้จัดการธนาคารอาคารสงเคราะห์ ( ธอส. ) กล่าวว่า ธอส.ยังคงระดับอัตราดอกเบี้ยเงินกู้ไว้ที่ระดับเดิมไปจนถึงสิ้นปีนี้ แม้จะคาดว่าในการประชุมของคณะกรรมการนโยบายการเงิน หรือ กนง. ของ ธนาคารแห่งประเทศไทย ( ธปท. )  ที่จะมีการแถลงข่าวในช่วงเวลา 14.00 น. ของวันนี้น่าจะพิจารณปรับขึ้นดอกเบี้ยนโยบายอีก 0.25% จากปัจจุบันอยู่ที่ 1.50% เป็น 1.75% ก็ตาม 
เนื่องจากธนาคารยังไม่ต้องการเพิ่มภาระให้กับลูกค้า ประกอบกับปัจุบันธนาคารยังมีสภาพคล่องที่เพียงพอรองรับกับการปล่อยสินเชื่อ
"ธนาคารจะตรึงดอกเบี้ยเงินกู้ ไปถึงสิ้น หรือจน กนง. และเชื่อว่า กนง. จะประกาศขึ้นดอกเบี้ยอีกครั้งละ 0.25 % ของทุกๆครั้งที่มีการประชุม ซึ่งปัจจัยที่ธนาคารจะพิจารณาปรับขึ้นดอกเบี้ยอีก คาดว่าจะต้องรอให้ กนง. ประกาศขึ้นดอกเบี้ยรวมกันแล้วไม้น้อยกว่า 0.75 - 1 % ก่อน"  นายขรรค์กล่าว